الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد آآ كنا في اللقاء الماضي اتكلمنا عن شرف
طلب العلم وان طلب العلم هو شيء اساسي. لا يمكن احد يسير الى الله سبحانه وتعالى ولا يطلب العلم. لن اصلا حبك في هزا الطريق يستلزم حبك للعلم. فكيف يكون
انسان يحب الله ولا يحب ان يعرفه فده الدافع يعني هي مش قضية ان انت عايز تتعلم ازاي تسير الى الله. او مجرد عايز تعرف الاحكام او مجرد لأ هي
هي اصلا الرغبة دي رغبة عميقة جواك. نابعة من ارادتك ان تعرف الله سبحانه وتعالى. بتدرس العقيدة لتعرف الله تدرس الفقه لتعرف الله. تدرس السيرة لتعرف الله حبيبك هذا الذي تحبه هو الذي يدفعك دفعا الى طلب العلوم. فكل علم يقربك منه انت تحبه. ولا يكون عندك
حدود في الطلب. وحدك في الطلب هو حدك في المحبة. فكلما احببت الله سبحانه وتعالى اكثر. وجدت فيك رغبة غير عادية في انك تعرفه اكثر. فتبتدي انك انت في التفسير تقرأ القرآن تحفز القرآن تقرأ تفسير ثم تفسير ثم تفسير
تقرأ في الحديث وتقرأ في السير تقرأ في يعني آآ الفقه والاحكام تقرأ في مقاصد الشريعة تقرأ في قواعد فقه الحاجات دي بتزيدك ايمان وكل ما تشعر بحلاوة القرب من الله بالعلم تجد نفسك عندك رغبة اعلى في المزيد
تفضل طول عمرك تطلب العلم وتموت وما وصلتش للي انت عايزه برضو. لزلك النبي عليه الصلاة والسلام قال طالبان لا يشبعان. طالب علم وطالب مال شف النبي عليه الصلاة والسلام بيوصف طالب المال ازاي يقول لو كان لابن ادم واديا من زهب لتمنى ان يكون له واديان ولو كان له واديان لتمنى ان
يكون له ثالث ولا يملأ فهو الا التراب ويتوب الله على من تاب. كذلك المفترض تقول ده يقال ده لطالب العلم فعلا اللي هو حيصدق في الحديث ده. طالبا لا يشبعان طالب علم وطالب مال
طالب العلم فعلا لو صدق في ارادة وجه الله لا يشبع ابدا. خلص تفسير يخش اللي بعده خلص الكتاب يخش في اللي بعده يخلص مجلدات يخش في اللي بعديها. ويفضل
طول عمره ينهل من العلم ويموت ونفسه في المزيد. زي ما الراجل ابو وديان ده مات ونفسه في الوادي التالت. كزلك طالب العلم يموت بعد ما خلص مراحل كتير جدا
طلب العلم وحاسس ان هو ما وصلش لحاجة. وحاسس ان هو لسه كتير وحاسس ان هو كان المفروض يعرف ربنا اكتر من كده. فلا يهدأ ولا يشبع. لذلك من القواعد الاساسية لو انت فعلا صادق طلب العلم ما فيش حاجة اسمها ايه؟ آآ يعني ايه النهاية؟ او اوصل لايه؟ الموضوع ده ما لوش نهاية. ما لوش حدود ولا
ان تسعى الاعمار انسان يوصل لنهاية العلم ولا في فرع واحد حتى من فروع العلم. لكن انت بتسدد وتقارن وتسير الى الله سبحانه وتعالى حسب همتك حسب وقتك ولا يكلف الله نفسا الا ما اتاها. لكن احنا النهاردة عايزين نتكلم في بعض الايه؟ نصايح لطالب
العلم ان كتير منا بيسمع دروس في شرف العلم وفضل العلم فيتحمس. ويبقى عايز يطلب العلم لكن المشكلة بيبقى مش عارف يعمل ايه. يبدأ ازاي؟ طب ايه الصح؟ طب ايه الغلط؟ طب ايه ايه اللي تنصحني به؟ النصايح ديت مع المنهج اللي احنا هنتكلم
هنتكلم عنه النهاردة. هتختصر عليك وقت يعني يا تاخد خبرة ناس تانية سواء اللي انا قرأت لهم او اللي انا سمعت لهم او او او هتختصر عليك وقت طويل. ان فيه كتير مننا وانا منهم قعدت كتير انت تخبط في الحياة. ممكن ما كانش لك حد يوجهك قوي. ممكن انك انت
اعجبت برأيك في مرحلة من المراحل وبعد كده بدأت تفهم الدنيا بتمشي ازاي؟ وقعت في آفات وقعت في اخطاء خليتك تتأخر كتير وتقول يا ليتني لو انا كنت عرفت الحاجات دي مسلا من زمان كان ممكن اختصرت علي وقت طويل اوي في حياتي. فهي مجموعة نصايح
عامة هنتكلم فيها النهاردة وبعد كده بازن الله تعالى في اخر الدرس هنقدم منهج مقترح لطلب العلم يعني ممكن يسير عليه الذي يريد ان هو اطلب العلم سواء في المستوى الاول او المستوى التاني والا في الوقت ما يسعش ان احنا نتكلم في كل المستويات لكن هيدي مفتاح كل باب من ابواب العلم
لابد لمن يبدأ في النصيحة ان يبدأ بهذه النصيحة العظيمة. وهي اعظم النصائح على الاطلاق. ان يجتهد طالب العلم عندما الطريق في تصحيح النية قبل ان تبدأ تسأل عن المنهج وتسأل عن التدرج وتسأل عن الكتب وتسأل عن الشيوخ سل
اول لماذا تطلب العلم لماذا تطلب العلم؟ ان ديت الافة دي لو جات لك في اول الطريق تأتي على الاخضر واليابس. تدمر لك كل شيء. يبقى انت بتطلب العلم وتبتعد عن الله. تطلب وتبتعد
اذ تطلب وتبتعد ويكون طلبك العلم سبب لبعدك عن الله سبحانه وتعالى. لانك لم ترد بذلك القرب من الله. لم ترد ان تسلك طريقا الى الجنة. لم ترد ان تعرف الله
انما اردت ان يقال عالم لو اردت ان يقال قارئ لو اردت ان تماري به السفهاء تجادل به العلماء تصرف وجوه الناس اليك فقيل لك هذا ما اردت وقد اخذت ليس لك عندنا من شيء. حديث ابو هريرة ابو هريرة كان يروي الحديث ده
كان يغمى عليه قبل ما يرويه راجل قال له حدسني حديسا سمعته من رسول الله علمني اياه يعني. فقال لاحدثنك حديثا حدثنيه رسول الله صلى الله عليه وسلم ليس معي ومعه احد
ثم فقد ابو بكر ابو هريرة الوعي اغمى عليه. في ايه؟ انا قلت لك حاجة غلط؟ اغمى عليه اغمى عليه. فيه ايه؟ قعدوا يفوقوه فابو هريرة بعد كده قال له لاحدثنك حديثا حدثنيه رسول الله صلى الله عليه وسلم في هذا البيت ليس معي ومعه احد
ثم اغشي على ابو هريرة رضي الله عنه وارضاه. قام التالتة واغشي عليه السالسة. ثم افاق الرابعة وتماسك ثم حدث الرجل عن هذا الحديث العظيم الذي ذكر فيه النبي عليه الصلاة والسلام ان الله يجمع الخلائق يوم القيامة فيكون
اول من تسعر بهم النار ثلاثة ثلاثة فذكر في اولهم قارئ للقرآن. تخيل اول واحد اول من تسعر بهم النار. قارئ للقرآن يؤتى به امام الله. فيقول له رب العزة عبدي الم اعلمك اياتي وكذا وكذا. يقول بلى
يا رب قال فماذا عملت فيما علمت فقال يا ربي كنت اقوم به اناء الليل واطراف النهار واعلم فيك فيقال كذبت كذبت انما قرأت ذلك وعلمت ليقال عنك قارئ. فقد قيل ذلك. عايز حاجة
ما لكش عندنا وفعلا خلينا الناس كلها في الدنيا تقول عليك قارئ عشان ما يبقاش لك اي حاجة عندنا وقد قيل خدت اجرك كامل. ما لكش حاجة عندنا. ويؤتى بالجواد ويؤتى بالمجاهد يتقال لهم نفس الكلام. انفقت ليه؟ جاهدت ليه
وكل واحد يقول يا رب فيك. فيك يا رب كذبت كذبت. انما تصدقت ليقال جواد انما جاهدت ليقال جريء اذهبوا به الى النار وقال النبي عليه الصلاة والسلام يا ابا هريرة هؤلاء الثلاثة اول من تسعر بهم النار يوم القيامة
وكان الرواية يرمون هذا الحديث فعلا ولا لا يحتملون هذا الحديث كان من الاحاديث التي يصعب على الرواية ان يروها. لان الراوي اصلا طالب علم. الراوي عالم فكل ما ييجي ييجي في الحتة دي يتألم جدا. كان ورايا يغمى عليه. وكان من بعده يبكي عند رواية حزيز ويقولون ازا كان هذا حصل لهؤلاء
كيف الحال بنا؟ كيف الحال بنا؟ اصل الاصول ان تحاسب نفسك على النية. لماذا اطلب العلم لان النبي عليه الصلاة والسلام قال من طلب العلم ليجادل به العلماء بدنيته او ليماري به السفهاء. يتمنظر عليهم. او يصرف وجوه الناس اليه. عشان الناس تبص لي وتقول علي قال ادخله الله
النار. يازا بالله تعالى. فلابد لطالب العلم قبل ان يبدأ ان يصحح هذه النية وان يعلم انه يطلب امر عزيم شريف. وان يستحي ان يقدم بين يدي هزا العزيم الشريف همة خسيسة دنيئة
يطلب علمي كي يماري سفيه او يجادل عالم هذه همة دنيئة انما الشرف كل الشرف ان تطلب العلم لترى وجه الله سبحانه وتعالى. فهذا اشرف شيء. بل طلب العلم كما يقول آآ الفقهاء هو اشرف النوافل على الاطلاق
يعني ايه هي افضل النوافل افضل النوافل طلب العلم. ده غير غير اللي هو الفريضة. احنا قلنا فيه علم فريضة وفيه علم نوافل. طلب العلم فريضة اللي هو الطلب العلمي العقيدة وطلب الحلال والحرام
طلب الامور الفقهية اللي انت شغال بها متجوز او بتبيع وتشتري او الصلاة والطهارة والحاجات ديت. لكن ما عدا زلك من العلوم قد يكون فرض كفاية او قد يكون من النوافل
فاذا كان حتى العلم النافلة يقولوا طلب العلم النافلة هو اشرف النوافل على الاطلاق لانه به يعرف الله سبحانه وتعالى. ويعرف الحلال والحرام ويعرف كيف تصلي وكيف تتعبد. فكل النوافل هي عالة
على العلم فلا تعرف النوافل الا بالعلم لزلك فضل العالم على العابد كفضل القمر على سائر الكواكب. لذلك فضل العلم على سائر النوافل انه هو الذي يمدها بالايه؟ انت مش ممكن تعرف
الا عن طريق العلم. تصحيح النية تصحيح النية امر لا يكون في اول الطريق فقط بل اسهل شيء ان تصحح النية وللطريق لكن الاشكالية ان الامر ده حرب دائمة اسناء الطلب
لان تصحيح النية لما بتبقى جاهل سهل كده لما تبقى عالم تبقى صعبة بقى انت بتحس بقى بتحس فعلا بالعلم. انت في الاول ما كنتش حد لا بيسني عليك ولا بيعبرك ولا بيقول عليك حاجة. فالعادي باطلب العلم لله. بعد كده بدأت الناس
سلم عليك. وبعد كده بدأ يقال قارئ صوته جميل. ما شاء الله اسلوبه حلو. بنفهم منك بنتعلم منك شيخنا سيدنا مولانا هنا بدأت الايه؟ بدأ كلام جديد تسمعه هنا بقى بدأت الحرب على النية. النية بدأت ايه؟ الكعب اللي هنا هوت. كانت سهلة في الاول لان هو انت اصلا ما كنتش فاهم حاجة. لكن لما بدأت تفهم وتتعلم
بدأ الشيطان يبقى له مداخل سهلة لك. انك انت بقيت بقيت بقيت لغاية ما تقتنع ان انت قارئ وعالم فتفسد النية. لزلك اقول ان تصحيح ليس عمل في بداية الطلب بل هو اسهل ما يكون في بداية الطلب
ولكن ينبغي ان يكون عمل دائم صبح وليل. كل ما تفتح كتاب كل ما تسمع درس كل ما تحضر مجلس علم لازم اسأل نفسك هذا السؤال لماذا اقرأ؟ لماذا ادرس؟ لماذا احضر؟ لماذا احضر؟ وتفضل كده الى ان تلقى الله سبحانه وتعالى. لذلك
السوري هو من هو؟ وفي قمة العلم. يقول ما عالجت شيئا اشد على نفسي من الاخلاص. يعني الى الان بحارب في الموضوع ده. بحارب فيه وكان يقولون الاخلاص عزيز وكان يقولون اشق شيء على العمال الاخلاص. اصعب شيء تعمله في حياتك انك انت تخلص نيتك لله سبحانه وتعالى. المسألة اللي
بعد كده انك انت تبتدي تقتصر على نفسك الطريق. لان كتير من الشباب آآ بيحصل لخبطة في طلب بمعنى من مظاهر زلك مثلا ان هو زي ما قلنا يطلب العلم لغير الله. هيضيع وقت طويل جدا ولا ينتفع بما يقرأ ولا بما يتعلم الى ان يعرف
هذا العلم لن ينال الا لمخلصين فقط الامر التاني ان يعيش فترة طويلة في حيرة وتخبط من شيخ لشيخ من منهج لمنهج من كتاب لكتاب وهو مش عارف هو فين ولا المستوى ايه ولا
قال ايه اللي يناسبه ايه اللي ما يناسبوش هو حسب مزاج الشيخ او حسب او حسب هو الدرس هو ده اللي لقاه. هو مش عارف المفروض يحضر ايه. ومش عارف
المفروض يبدأ بايه وممكن الشيخ له طلبة كتيرة وما يعرفوش شخصيا. مش عارف هو مستواه ايه. ما هو ما لوش زنب او ممكن يكون في غلطة عند الشيخ ان هو عارفه وعارف مستواه. لكن هو فرح ادي واحد بيحضر لي
وهذا من قلة النصيحة. ينبغي للشيخ لو في طالب بيحضر له الكتاب ده مش مستواه سواء اقل منه او اكتر منه. يقول له الكتاب ده مش بتاعك. الكتاب ده مش مناسبك
انت اعلى من كده انت اقل من كده ما فيش مانع يقول له روح لفلان. لا لا انت لازم تدرس الكتاب ده الاولاني مش هتستوعب كل حاجة المستوى دوت دي من نصيحة الشيخ مش يفرح ان في واحد بيحضر له وخلاص
انما يكون ناصح ليه؟ لو كان الشيخ بقى ما يعرفكش والدنيا زحمة انت ينبغي ان تسأل طلبة العلم. والله الدرس اللي انا محضره ده صح ولا غلط؟ الكتاب ده مناسب لي ولا مش مناسب
مستوايا ولا مش مستوايا؟ طب لو مش مستوايا المفروض اعمل ايه ؟ ابدأ بايه ؟ اسمع لمين ؟ احضر لمين. ما فيش دروس كتير في في المساجد. طب قل لي قل لي على سلسلة
على النت اسمعها صوتية او مرئية وبعد كده تروح للطالب العلم او للعالم تقول له طب ممكن تتابعني ممكن اسألك لما تشكل علي مسألة طب ممكن تعمل لي امتحان كل ما اخلص فصل او فصلين في الكتاب
سهلة ايش معنى يمنعك من الايه؟ من من الامر دوت. او يكون الطالب بيحضر درس مناسب له. خلص كتاب. يبتدي المشكلة في الكتاب اللي بعديه. ييجي يحضر الكتاب اللي بعديه
يبقى في نفس المستوى هو مش حاسس. يعني هو كتاب اسم تاني اه فرحان بياخد اسم تاني كتاب تاني. لكن هو نفس المستوى. فيبتدي يعيد تاني من الاول. بس هو بياخد ايه؟ كل اللي في الدرس بياخد معلومة معلومتين جداد
هيفضل طول عمره بطيء جدا. لان هو مش عارف المفروض اطلع لايه يعني. انا فين وابقى مفروض ابقى فين؟ فالتطور لازم يكون تطور في كم وفي الكيف مش مجرد ان انت بتحشي
مستويات بتحشي كتب وخلاص وفي الاخر تكتشف ان انت ما تتقدمش ليه؟ لان انا كل الكتب اللي باخدها دي في نفس في نفس المستوى. فضلا بقى عن الشخص اللي هو بيحب يجمع ليه
مع الكتب ويزين بها المكتبات. اليوم بقى في في معرض الكتاب مالين هناك. اشتري اشتري اشتري اشتري رصاص رصاص رصص. هو مش عارف هو اللي اشترى ده اشترى له هو بيشتري الكتب بالشهرة. الكتاب ده حلو
الكتاب ده بيقوله كويس الكتاب ده رخيص عارف انت الجو ده الكتاب ده بتاع فلان يجيبه وخلاص سواء بقى بيجيب بقى ايه عجبه لونه بقى عجبه الاسم عجبه اهو متابع
فعلا الشخص اللي بيكتب دوت او لقاه رخيص فاشتراه المهم هو مش عارف يشتري ليه ولا عارف مفروض يشتري ايه هو انا رايح معرض الكتاب ما عندوش خطة ولا عارف هو ناوي يعمل ايه
الفلوس اللي معه خلصها على اول حاجة اقابلها وخلاص. ده من مزاهر الايه؟ التخبط. ان انت مش هتوصل لحاجة في الاخر اخرك هتبقى ايه يعني مش جاهل قوي يعني. مش جاهل يعني. يعني هتبقى عندك خلفية عن الدين. بتعرف تقضي بها نفسك. لكن عمرك ما هتكون طالب علم جاد
ولا فضلا انك انت تكون عالم فضلا بقى عن بعد كده ان الطالب العلمي في المراحل اللي هي البدائية في الطلب ينشغل بالجدال. ان يفتح له باب جدال. وده من علامات
الغضب. يعني اذا ربنا اغلق عليك باب العلم وفتح لك باب الجدال اعلم انه ليس راض عنك باب الجدال نقف في بداية الطلب وده دايما بتلاقيه في المبتدأ في طلب العلم. تلاقيه اول ما يعرف معلومة عايز ايه؟ عايز اي حد ينكشه عشان يروح ايه؟ مطلعها له يعني
بيفرح هو بقى بالحاجات ديت. اهو يا سلام بقى لو واحد قال له حاجة عكس اللي هو عارفها. لأ تعال لي بقى. ده انا عارف بقى خد وادي له تك تك هو مش عارف الخلاف. مش من الخلاف هو مش
مش عارف هو اللي بيتكلم ده اللي بيتكلم ده في خلاف صيغ ولا خلاف غير صاغ بس هو بيحب دايما اي حد يفتح الموضوع ده وهو لسه دارسه يروح حب مطلع فيه كل امكانياته
وتلاقيهم بقى على النت كتير دولا بقى يقعدوا يعلقوا على على كل الفتاوى ويعلقوا على كل طلبة العلم ويعلقوا على كل المشايخ. وتلاقي بقى ايه متر بلاي تك تك تك تك ايه ده
انتم ما وراكمش حاجة وفي كل بقى ايه كل ستيتاس كده متابع الناس كلها ولازم يدي رأيه ده مفتوح له باب جدل هو مجرد بيعمل كوبي بيست على فكرة يعني هو مش بيتكلم من دماغه. هو بيفتح شوية فتاوى من هنا على شوية فتاوى من هنا. على شوية كتب من هنا كوبي بيست كوبي بيست وخلاص هو فاكر نفسه كده
طالب علم لكن الطالب العلمي فعلا كل ما بيتقدم كل ما يجد نفسه شحيح بوقته فلا يجادل الا ازا كان هناك فائدة كبيرة من المجادلة اما اذا لم يكن هناك فائدة وجد الموضوع في تضييع وقت. واجد ان اللي بيجادل لا يريد الحق. انما يريد ان يجادل. هو ينصرف عن هذه الايه؟ التفاهات
ولا ينشغل بهذه الامور. فطالب العلم في البداية لو انشغل بالجدال يبقى اتفتح عليه باب شر ودعك من هذا الامر انت لسه مش في المستوى ده ولا في المرحلة ديت. انشغل بطلب المزيد. اقعد مع من ينفعك. لا مع من تنفعه انت. انت لسه ما عندكش حاجة
ينفع بها الناس. ممكن تنصح بقى اللي هو الانسان البسيط خالص الجاهل بقى. لكن خلي مجلسك لما تجلس مع واحد بقى هجلس مع واحد اجلس مع من يزيدك. مع من ينفعك
من هو فوقك في الدين وفي العلم؟ ما تتحاولش تتعمد تقعد مع اللي تحتك عشان ايه؟ تبين انك انت بتفهم. لا بالعكس لو لك مجالس وتختار اوقات اختار انك تجد
مع من يفيدك. حتى لو قعدت طول المجلس ساكت ولا بان عليك علم ولا بان عليك حفز ولا اية ولا حديث. ده انفع لك. انك انت تستمع اكثر من ان تتكلم في بداية طلب العلم. واضح
انشغال الانسان بالمناهج الزائد. ان هو كل شوية يحط منهج ما يمشيش مع المنهج. يطلب منهج تاني. ويقعد يقارن بين المناهج اللي بيحطها له الاخوة طلبة العلم او العلماء او كده. اي منهج كويس. يعني يعني كون الشيخ ده حط لك
منهج معين. الشيخ التاني حط لك منهج تاني. مش معنى كده ان هم متعارضين. هو ده اختار لك كتب معينة في المستوى ده. وده اختار كتب تانية. هي توصل نفس النتيجة
فما تقعدش بقى ايه الشيخ فلان حط منهج ابدأ فيه. بعد شوية يلاقي شيخ تاني حط منهج تاني يروح سايب الاولاني وخش على التاني. وبعد كده لقى لقى واحد طالب علم ما شاء الله
بيبو عارف ان هو فين بيفهم في المواضيع دي او حط تالت. يروح سايب الاتنين داخل على التالت. اي واحد كان هيوصلك على فكرة يا هم مش بيتعارضين بس ده اقترح كتاب وده اقترح كتاب وده اقترح كتاب تالت. انت ابدأ بمنهج امسك فيه لغاية ما تخلصه
وما تركزش بقى مع الايه؟ مع المناهج كتير. المناهج ما لهاش نهاية. طب ايه المناهج اللي يناسبني؟ المنهج اللي يناسبك فيه فيه معايير. من اولا ان يكون الكتب بتاعته متوفرة في بلدك
في مكانك في محافظتك تعرف تشتريها ان يكون الكتب دي لها شرح مشروحة مخدومة يعني ان يكون الكتب دي لها شروحات صوتية او مرئية ان يكون الطلبة العلم في البلد بتاعتك متعودين على الكتب ديت
والعلماء في البلد بتاعتك متعودين على الكتب ديت. عشان لما تيجي تسأل تلاقي اجابات ما تحب ما تلجأش في طلب علمك خاصة في البداية ممكن بعد كده الموضوع بقى تنقي على مزاجك. لكن في بداية الطلب ما تلجأش للغرائب. يعني ما تجيبش الكتاب اللي ما فيش
حد بيطلبه غيرك انت. هو كتاب كويس. بس ما فيش حد بيدرسه في البلد ديت. ولا في شيخ شرحه هو بقى بيحب بقى اللي يجيب الكتب الغريبة ديت. عشان ايه يقول لك انا بدرس كتاب كزا
وبعدين لما تلتبس عليك مسألة هتروح فين؟ فين شرحه؟ فين؟ هتسمع له مين؟ فيعني البلد غير بلدي. يعني انا في مصر غير المغرب غير غير الجزاير غير السعودية غير اليمن. كل بلد من دول بيدرسوا حاجة على فكرة. بس هي كلها بتوصل نفس النتيجة. بس من الفقه والعلم انك انت تدرس الكتب اللي
هي اللي هي مشهورة في بلدك حتى لو كان الكتاب التاني بيقولوا لك ده كتاب انفع بس اه ده ماشي ممكن اقل منه نفع بس هو بالنسبة لبلدي انفع لي. لان انا هلاقي طالب العلم في كل مسجد عارفه
الاقي الشيخ عارفه هلاقي شروحات له على النت هلاقي الناس اللي بيتكلموا مصري زيي شارحينه بدل ما اسمع شرح بتكون صعبة علي مش هفهمه يمني او او مغربي ممكن ما افهمش انا العبارات تلتبس علي الكلمات فده اسهل لك
انا عايز اقول لك يعني خد منهج وامشي عليه ابوس ايدك مش كل شوية تطلع من منهج لمنهج لمنهج وفي الاخر ما نوصلش لاي حاجة تمام؟ طيب بعد كده من النصائح المهمة
انك انت ازا سرت في طريق العلم وعندك اهداف عايز ابقى كزا وعايز ابقى كزا وبعد كده وجدت ان اهدافك مش بتتحل يعني انت حطيت نفسك مراحل وجداول زروفك منعتك ان الجداول تنجح لسبب ما
او كان نفسك في خلال كزا من السنين انك تبقى كزا محصلش الكلام دوت لزروف فعلا زروف شغلك زروف جيش زروف سفر زروف بيت زروف مرض محصلش المفترض تعمل ايه؟ مفروض تكمل عادي. لازم احنا يا اخوانا نفهم حاجة مهمة. ان انت في اسناء طلب العلم
مش مش الهدف هو الثمرة وما دون الهدف ما فيهوش ثمرة. بمعنى انك انت كل خطوة اثناء السير هي في زاتها مكسب كبير النبي عليه الصلاة والسلام يقول من سلك طريقا
يلتمس به علما سهل الله له به طريقا الى الجنة. ولم يشترط عليه الصلاة والسلام لا لا وصل ولا هدف ولا شيء مش كده بمجرد السلوك فقط ده يوصل الى الجنة. فلا يحزنك انك انت ما وصلتش للنهاية اللي انت كنت نفسك فيها
يكفيك انك انت في خلال كل المراحل اللي بتقطعها انت ماشي على طريق الجنة ايه اللي يزعلك ايه اللي يزعلك؟ ثم انوي الخير دايما كما قال الامام احمد لولده وهو ينصحه يقول يا بني
انوي الخير فانك لا تزال بخير لا تزال بخير ما نويت الخير. يعني عايز يقول له ايه؟ عايز يقول له ان فيه حاجات فيه مراحل مش هتوصل لها بعملك لكن ستصل اليها بالايه؟ بالنية. انتوي وابزل ما تستطيع. انت في خلال كل حركة بتعملها انت كده كده بتاخد اجر. مش ندمان
اعلى حاجة والعلم شرف في كل مرحلة فان لم تصل الى النهاية قد تصل لها بالنية وحتى لو لم تصل اليها فانك لم تحرم من خير. تمام؟ وربنا جل شأنه قال ومن يهاجر في سبيل الله يجد في الارض مراغما كثيرا وسعى
مش كده؟ ومن يخرج من بيته مهاجرا الى الله ورسوله ثم يدركه الموت فقد وقع اجره على الله. وكان الله غفورا رحيما كزلك الانسان طالب العلم. امشي في الطريق. والله وصلت لهمتك ولارادتك. الحمد لله
انقضى العمر قبل ان تصل الى ما تريد فاجرك على الله يوصلك سبحانه وتعالى بفضله وهنا الناس من ينال منازل الشهداء وهو على فراشه. ان قوما بالمدينة ما سرتم مسيرة ولقطعتم مؤديا الا كانوا معكم. شاركوكم في الاجر حبسهم العذر
فممكن انا طاقتي في الحفظ غير طاقتك. انا فهمي غير فهمك. انا ظروفي غير ظروفك. فبدأنا مع بعض الطلب واحد وصل لمستوى عالي والتاني زروفه منعته يوصل بس كان نفسه يبقى زي قرينه دوت. يحزن ييأس يتدمر نفسيا. لا والله
انت لن تحرم باذن الله تعالى من اجر كل السير اللي سيرته ده بل ممكن يكون لك اجر اكبر انت تعبان وانت ماشي. هو زروفه سهلة وبازن الله تبقى لك نفس المنزلة. لانك اردت هزه المنزلة لكن هو فعلها فعلا وانت نويتها
يبقى ديت المسألة التانية لا تيأس. المسألة التالتة وهي مسألة مهمة للغاية. ان طالب العلم ينبغي له عندما ينشغل بطلب العلم ان يهتم بامر هام. ان يهتم بالتكامل بالتكامل اثناء طلب العلم. يعني ايه التكامل؟ مش قصدي التكامل في العلم نفسه. انما التكامل في شخصيته
هو نفسه لان لو انت ركزت في العلم بس بدون اهتمام مسلا بالاداب بدون اهتمام بالعبادات. بدون اهتمام بالدعوة الى الله. فانه ولابد ان تخرج شخصية غير سوية اجد شخصية فيها خلل
ان الشخصية لازم تستوي. يبقى فيها كل دوت الا الذين امنوا وعملوا الصالحات. وتواصوا بالحق وتواصوا بالصبر. اي خلل في الاربعة دول يؤدي الى خلل في الشخصية. امنوا ايمان صحيح اللي هو العلم. عملوا الصالحات لازم عمل. اداب وسلوك وعبادة. تواصوا بالحق دعوة وتواصوا
الصبر صبر على كل دوت. فلو كان واحد بس هو ايه؟ طالب علم ما لوش دعوة باي حاجة. لا عنده ورد وقرآن ولا عبادة ولا قيام ليل ولا ولا درس في مسجد ولا
والى الله ولا بيكلم شباب ولا اي حاجة. سرعان ما سيكون عنده خلل في شخصيته عن قريب. فلابد الانسان ان ينشغل بكل امور الدين مع طلب العلم. فلابد من تحصيل هذه الاداب. خصوصا اداب طلب العلم نفسه
قال بعض الصالحين لابنه يا بني لان تتعلم بابا من الادب احب الي من ان تتعلم سبعين بابا من العلم من باب الادب ده هو اللي هيفتح لك السبعين باب بتوع العلم. فاذا حرمت الادب حرمت العلم. لذلك قالوا علم بلا ادب كنار
بلا حطب. نار بلا حطب تبهرك في الاول صح؟ نار عزيمة لكن لو صبرت شوية قعدت تتفرج عليها تنتهي قدام عينيك. تغبو لان هي مش بتمد بايه الحطب فتنطفي في مكانها. فهي تكون مبهرة للناس في البداية. لكن صاحبها ليس عنده ادب
سرعان ما يزول هزا الانبهار ولا ينفع هذا العلم ويخبو هذا العلم فاما الزبد فيذهب جفاء واما ما ينفع الناس فيمكث في الارض. لذلك بقاء العالم ليس بقدر علمه. انما بقدر ما حوته شخصيته من التكامل. من الادب
والخلق والعبادة والاخلاص والاعمال القلبية مع كثرة العلم. لذلك تجد كتير من من اهل العلم اللي كتبهم بقيت الى كانوا في زمنهم اقل علم من كثير من العلماء في نفس الزمان. لكن العلماء اللي في نفس زمانهم كتبهم ماتت وانتهت وهم دول كتبهم بقيت
ليه؟ رغم ان ده اعلم من دوت. ليه ربنا ابقى الكتاب ده ما يقراش الكتاب ده؟ هتجد الفرق بينهم في حاجة تانية غير العلم. لان لو هي في العلم كان دوت اعلم من دوت
دي بقيت كتب ده وزهبت كتب دوت اكيد في فرق بينهم في في ادب التقوى في العبادة الخوف في الرجاء في الاعمال القلبية لزلك قضية طالب العلم مش قضية كميات ولا كمية الحفز بس. انما نفعك الزي ستنفع به نفسك اولا. ثم نفعك الذي
تعدى للناس مش بيتوزن بكمية العلم. والا فنحن رأينا علماء ولهم ملء السمع والبصر في الكميات لكن لا ينتفع بهم احد ورأينا طلبة علم يعني محدودين يعني ليس عنده علم زي هؤلاء ونفع الله به بشر كتير جدا لان هو بدأ بنفسه ونفع نفسه بهزا العلم سم
ما نفع الله به ايه؟ به الناس به الناس. اخطر شيء ان طالب العلم يكون عنده رياء في طلب العلم. وده تكلمنا عنه في ايه؟ في بداية الكلام على طالب العلم ان يطهر قلبه من كل غش ودنس وغل وحسد وسوء عقيدة وخلق ليصلح بزلك لقبر
قبول العلم وحفز العلم والاطلاع على دقائق معانيه وحقائق غوامضه. فان العلم كما قالوا صلاة السر وعبادة القلب وقربة الباطن. كما لا تصح الصلاة التي هي عبادة جوارح الظاهرة الا بطهارة الظاهر من الحدث والخبث كذلك. لا يصح العلم الذي هو عبادة القلب الا بطهارة القلب من
ففي الصفات وحدث مساوئ الاخلاق ورديئها ورديئها كذلك من الامور الهامة ان يتأدب طالب العلم مع من علمه مع شيوخي الذين علموه حتى لو كان شيخك ده في مرحلة معينة وبعد كده حتى انت تجاوزتها. لابد ان يكون يظل هناك وفاء. يظل هناك ادب
مع الشيخ فان الانسان يحرم العلم بسوء ادبه مع مع شيخه مع شيخه. حتى لو كان شيخه مسلا فيه شدة فيه يعني آآ شيخ وعنده ظروف بيعتزر احيانا فينبغي للطالب ان يتجرأ ايه؟ يتجرأ على شيخه فانك لا تزال بخير ما وقرت شيخك
ولا يزال ربنا يعطيك من علم شيخك ما كنت تتأدب معه. لذلك كان السلف الواحد منهم يذهب الى شيخه قبل ان يدخل عليه يقول اللهم اخفي عني عيوبه. اللهم اخف عني
عيوبه ليه؟ لان انا لو شفت عيوبه هيقع من نزري ممكن ما اجيش المرة الجاية. والان بقى طلبة العلم يدققون من عيوب المشايخ كأن الواحد فيهم يقول اللهم اظهر لي عيوب شيخي. عشان يخش بقى يتكلم عليه ويطلع له بقى ويفضحه وبتاع. وهو الذي يخسر. اما شيخك
فلا يضره شيء له قدره وله مقامه وينتفع به الناس. واما انت فانت الذي حرمت من الانتفاع به. وطالما دي نيتك في كل شيخ بتقابله وعايز تطلع له عيوبه. لغاية ما يسقط من نزرك وتتحرم منه. عمرك ما هتنتفع باحد. لان لا يوجد معصوم
وكل الشيوخ لهم عيوب وكل العلماء لهم عيوب وكل العلماء لهم زلات ومآخذ فلو الانسان ركز في عيوب كل شيخ وعيوب كل عالم والله لا ينتفع بعالم ولا ينتفع بشيخ
فلابد من الادب. وجدت عيب في شيخك استره طالما حاجة لا تضر احد. عيب فيه هو نفسه خلاص استروا عنه. ولا يضرك ذلك احضر له عادي وتطلب له المعازير تعتزر له وتقول لعله كزا لعله كزا لعله كزا. فان كنت انت كذلك مع اهل العلم نفعك الله بهم واضاء لك الايه
الطريق اضاء لك الطريق كذلك ينبغي لطالب العلم ان يعرف ماذا يريد من العلم. هي المرحلة اللي عايز يوصل لها بمعنى الناس في طلب العلم درجات. في واحد عايز يرفع الجهل عن نفسه. في كل ابواب العلم. عايز يبقى عنده فكرة كويسة عن التفسير. فكرة عن العقيدة. فكرة عن الفقه. ده اللي هو طالب علم على سبيل نجاة. يعني هو مش
عالم لكن هو متعلم بيحاول ان هو يرفع الجهل عن نفسه. عايز يعرف الاحكام عايز يعرف العقائد. عايز يبقى عنده فكرة عن كل باب من ابواب العلم. حتى المصطلح والاصول والتفسير هو عايز يعرف كل الحاجات ديت. فده كويس. فدي نيته. يبقى هو عارف هو عايز ايه. عايز يحصل المستوى الاول
على الاقل في كل فرع من فروع العلم بس وهو حياته ما تسمحش باكتر من كده. ان هو مسلا عنده عمل عنده تجارة هو مشغول في حياته وعنده عمل اجتماعي شاغله جدا
لكن هو نفسه يطلب العلم ينال الشرف ده لكن وقته ما يسمحلوش. فهو عارف منصف مع نفسه. مهم قوي انك تبقى منصف مع نفسك. عشان ما تسمعش مسلا ايه دروس مسلا تسخنك
العلماء والعلماء والعلماء وتيجي انت تطلب علم تلاقي وقتك ما يسمحش الا بمستوى واحد. فتزهد في المستوى الواحد خلاص انا مش عمري ما هنفع ولا عمري هبقى حاجة. خليني كده وخلاص بقى. وتبتدي تنشغل بحياتك عادي تاكل وتشرب وتشتغل وتنام وتربي عيالك وتموت
طب ليه؟ يعني مش هو يا عالم يا ما فيش لأ انت منصف مع نفسك. انت شايف نفسك زروفك ما تسمحش الا ان انا ابقى يعني عندي علم. عندي علم مش جاهل
اعرف اعيش بعلم عارف عقائد كويس عارف احكام كويس بس. لكن انا ما عنديش طاقة ليه؟ لان انا حياتي مختلفة. طب حياتك مختلفة يعني انت مش هتخش الجنة؟ مش قصدنا كده. قصدنا انك انت
عندك باب تاني مع ربنا بس ما ينفعش ما يبقاش عندك علم. بمعنى انا دلوقتي خد بالك ما هو يا اخوانا هو الطريق اللي ربنا هو علم بس ما فيش حاجة تانية؟ في ابواب تانية
بس العلم اساسي مع كل باب بمعنى في واحد شايف ان حياته انا تجارتي مع ربنا فلوس انا بكسيك بعرف اجيب فلوس. وانا حياتي اصلا كلها شغل خلاص انا هخلي بابي مع ربنا فلوس. هطلب المستوى الاول في العلم بس. وانشغل بقى ايه
لحفظ القرآن والعبادة وكده مع ان انا اشتغل في حياتي التجارية عادي واصرف على طلبة العلم واصرف على المساجد وبناء المساجد واصرف على الصدقات والارامل واليتامى هذا بابي مع ربنا وانا راضي
بالطريقة ديت وده انفع لي. انا مش ما عنديش قدرات طلبة العلم. ده منصف مع نفسه. فلازم ده يبقى عارف هو المفروض يتعلم ايه لا في واحد تاني قال لك لا انا عايز ابقى طالب علم بس مش عالم يعني وانا عايز ابقى طالب علم كويس
ظروفي تسمح لي باكتر من كده او مسلا شخص داعية الداعية ما يلزمش يكون عالم. بس ما ينفعش يكون عنده مستوى واحد بس في العلم. لازم يحتاج معه مستويين. ويمكن تلاتة
المفترض يوصل لايه؟ طب انت انت عايز ايه؟ انا والله لا انا ماسك جمعية خيرية لا ده انت لازم تبقى عندك مستويين مسلا في الابواب المعينة ديت عشان انت مسئول عن حاجات معينة
لا انا متصدر في اعمال دعوية معينة لأ انت ما ينفعش يكفيك مستوى واحد. وفي واحد عايز يبقى عالم عايز يوصل المستوى التالت والرابع. وفيه واحد عايز عالم في فن واحد
تفسير بس. فقه بس. فده المفترض يوصل لايه في كل طبقة من العلم. وبعد كده يكمل فين بقى في الايه؟ في الفرع اللي هو عايزه في واحد عايز يبقى عالم في كل حاجة. ده بقى ايه؟ يروح يسأل حد تاني مش تبعي ده. ده بقى طبعا متفرد في كل زمان. ده بقى هيخلص كل الكتب يعني
وده نادر طبعا لكن اللي عايز اقوله ان ان انت تبقى في بداية الطلب عندك رؤية انت عايز ايه دي بتخليك تقدر تحط منهج. تقدر تحط جدول. تقدر تحط تصور ايه المطلوب؟ لكن باطلب علم. ايه عايز ايه يعني؟ مش عارف. اديني شغال وخلاص
طيب هنفترض لا هنفترض الحالة الاسوأ ان انت فعلا مش عارف انت عايز ايه مش عارف انت عايز ايه؟ طيب ايه هو المشترك بين كل اللي احنا قلناه المستوى الاول مش كده؟ خلاص. المستوى الاول متفق عليه مع كل الايه؟ مع كل كل الناس اللي احنا اتكلمنا عنهم دوت سواء اللي عايز يرفع الجهل
بس او اللي عايز يبقى نص عالم او اللي عايز يبقى عالم او اللي عايز يبقى متفنن في كل العلوم. كده كده هيطلب المستوى الاول. خلاص ما تفكرش خالص في الهدف. لان هو واضح انه
مش واضح بالنسبة لك ان انت اصلا مش عارف العلم ايه يعني هتعلم ايه؟ ايه اللي احبه؟ ايه اللي هتميز فيه؟ انت مش عارف. ركز في المستوى الاول ما لكش دعوة بالهدف. لان كده كده المستوى الاول
ده احد اهداف كل الايه؟ كل اللي بيطلب العلم. بعد المستوى الاول الدنيا هتوضح بقى معك هتشوف انت زروفك تسمع مستوى تاني ولا لا؟ وبعد المستوى التاني هتعرف انت بقى هتكتفي بكده وهتنشغل باقي العمل الاجتماعي بالدعوي ولا انك انت همتك
عليت في باب من الابواب وعايز اكمل فيه وعندي نهم ان انا اوصل لمستوى اعلى هيبان بقى معك. لكن على الاقل انك انت تطلب المستوى الاول وبعد المستوى ولا تبدأ في المستوى التاني وتشوف زروفك ايه فيه. فده اللي ما عندوش هدف. هيبان معك الهدف بعد ما تخلص المستوى الايه؟ الاول
بعد كده بقى ايه الدنيا توضح معك واحدة واحدة. يبقى تحديد الهدف دي تحديد الهدف هي قضية مهمة جدا لطالب العلم يستحسن في مرحلة تحديد اهداف ان يستشير ياخد رأي الناس اللي حواليه سواء زملاؤه
او شيوخه يقول لهم ايه رأيكم؟ انا انفع في ايه على فكرة دي بقى من اهم الاشياء يعني انا عايز اقول لك ايه اكتر شيء بيضيع وقت طالب العلم ان هو ما كنش عارف هو عايز ايه من العلم. بمعنى هو مش عارف هو مفترض
يعني انا عايز ابقى عالم ولا نصف عالم. ولا عايز انشغل بالفقه ولا بالعقيدة. عايز ابقى داعية ولا ولا عايز انا عايز ابقى ايه هخدم ديني بايه فعدم وضوح الهدف ده بيخليه متشتت بيخليه يضيع وقت طويل جدا. زي ما قلنا ان على الاقل اطلب المستوى الاول والدنيا تبان معك شوية مع استشارة
اقرانك في طلب العلم وشيوخك. تاخد رأيهم. ايه رأيكم كمل في ايه؟ طب انفع في ايه؟ طب انشغل بالدعوة ولا انشغل بالعمل الاجتماعي؟ ولا انشغل باعمال ادارية؟ ولا هو ممكن شيخك شايف
فيك حاجة انت مش شايفها يقول لك وممكن فعلا نصيحة شيخك تغير حياتك كلها. يقول لك بص كمل في كزا اسمعني فعلا تكمل فيه بركة نصيحة الايه؟ الشيخ دوت اسحاق بن رهويه
قاعد في مجلس عادي مجلس من مجالس طلبه وطبعا اسحاق المرئي اللي تحتيه بقى الناس التقيلة قوي كان البخاري قاعد يعني فقال هل الف احد في الصحيح يعني كل مؤلفات الحديس جمعت الايه الصحيح والضعيف وكله كله اللي كان بيجمع بيجمع وخلاص وسابه للزمان بقى انتم ايه نقحوه على راحتكم
فبيقول يعني هل احد منكم يؤلف لنا في الصحيح فقط الكتاب فيه صحيح بس فكبرت دماغ مين؟ البخاري. فالف صحيح البخاري. شف نصيحة الشيخ بسيطة جدا. حولت الايه؟ حولت البخاري
الى الى امام كبير بل يحكى ان الامام اظن الامام الذهبي الامام الزهبي نعم كان بداية طلب العلم حاجة غريبة جدا. ان هو كان بيكتب قدام شيخه بس. بيكتب بس
فالشيخ قال له قال ان خطك يشبه خط المحدثين فاحب الحديث وطلب علم الحديث. وصار امام في الجرح والتعديل معروف الامام الذهبي. شف كلمة بسيطة جدا. شيخه شجعه سأله انت
خطك حلو اوي. شبه خط المحدثين. فتح له باب بطريقة لطيفة. عايز يقول له انت تنفع في الحديس. دماغك نضيفة. انشغل بالحديث. فممكن نصيحة تفرق معك كتير. وما تستكبرش انك تسأل يا اخواننا انا بتاع ايه انا انفع فيه. ما تعتمدش على ايه؟ هواك او رؤيتك لنفسك. الموضوع ده ممكن تخليك
ضيع وقت كتير اوي. المصارحة والمكاشفة ان انت تبقى صريح مع نفسك وتبقى يعني واضح مع نفسك انت عايز ايه. احيانا بيأسر على اختياراتك الزروف مكانك وزمانك. بمعنى ايه؟ معنى ممكن انا اكون بنفع في حاجة بس
حاجة الناس مش هي الحاجة اللي انا عايزها. بمعنى طالب علم بدأ يطلب العلم لقى نفسه في القراءات مسلا. حب القراءات قوي ولقى نفسه وفي الحتة دي. بس هو هو في مسلا في بيئة معينة ما فيهاش طالب علم خالص. وكل الناس بتعتمد عليه في موضوع العلم دوت. فريف مسلا او في قرية او في
كده هو الوحيد اللي بيطلب العلم فلو انشغل بالقراءات ما حدش هينتفع به هو اصلا ما فيش حد بيحفز قرآن الا نادر يعني. والناس عايزين يتعلموا الفقه وعايزين يتعلموا العقيدة. وعايزين يتعلموا يعني عايزين حد وعايزين حد يدعو الشباب وعايزين حد ينشغل
العمل الاجتماعي فممكن يغير اختياره بسبب ظروف الايه؟ ظروف زمانه او ظروف مكانه او كده رغم ان هو حس ان هو كان هينفع في دي. بس زمانه او مكانه اثروا فيه. برضه حاجة الناس وانا انفع في ايه؟ مش كده كده انفع في ايه؟ من اللي انت هتنفع فيه ده مطلوب ولا مش مطلوب
على ارض الواقع هتلاقي له صدى ولا مش هتلاقي له. فممكن تغير توجهك بسبب احتياج المجتمع اللي اللي حواليك. دي عوامل كتير بتأسر معك في تحديد النقطة البداية اللي هي الهدف
انا عايز ابقى ايه؟ عايز اكمل في ايه لا يلزم ان نكون جميعا خطباء عالمنابر ولا دعاء في المساجد. وان كان كلنا سندعو الى الله لكن الداعية اللي هو بمعنى الداعية اللي انت فاهمه
لا يلزم ان نكون كلنا علماء. بس على الاقل يكون كلنا عندنا علم. فمع ذلك ان تخدم الدين بكل عمل احنا محتاجين اطباء محتاجين مهندسين لكن كل التخصصات دي بدون علم
تفسد اكثر مما تصلح مش معنى انك انت هتخدم المجتمع بالطب ان انت مفترض ما عندكش علم. لا ده انت ده الطبيب ده عايز كمية علمية فكرة كبيرة جدا. لان عنده كمية مستجدات وفتاوى
واحكام مشاكل كتير بتقابله. لو ما عندوش علم قد يفسد اكثر مما يصلح. ثم ان هو بيتصدر قدام الناس. ودي بتسأله وده بيسأله لو ما عندوش برضو هيفسد اكثر مما يصلح. تمام؟ اتكلمنا على القضية ديت من النصائح الهامة
طبعا ودي من الاصول العزيمة العمل بهذا العلم. انك انت دايما اعرف ان وقود المزيد لطلب العلم ان تعمل بما علمت كلما عملت بما علمت الله تعالى يرزقك علما جديدا. مكافأة
على عملك بما علمت. لذلك قالوا من عمل بما يعلم رزقه الله العلم الذي لم يكن يعلم. فالعمل قرين العلم يجوا مع بعض يمشوا مع بعض. قالوا العلم العلم يهتف بالعمل. فان اجابه
والا ارتحل. فالعلم يفضل في صدرك. ينادي على العمل. اين العمل؟ اين العمل؟ اين العمل تسجيل عمل يسبت العلم. ويجيب اصحابه بقى وبتاع العمل ما جاش يروح العلم ايه؟ هو اللي رايح له. يدور عليه عند حد تاني. ويروح العلم منك. تروح بركته. تروح فائدته تروح منفعته
لزلك لا يسمى العالم عالم حتى كن يعمل بما يعلم. قيل لبعض السلف يا عالم قال انما العالم الذي يخشى الله يقال انما العلم الخشية. وقال تعالى انما يخشى الله من عباده. العلماء
يبقى ازا ربنا حصر اللي بيخشى فين؟ في العلماء. طب قلنا لو تقول لي طب ما في عالم ما بيخشاش ربنا وبيعمل حاجات حرام. اقول لك اصلا تسميته عالم غلط
ما كانش مفروض يتسمى عالم حتى لو الناس اصطلحوا ان هو اسمه عالم بس هو عند ربنا ما اسموش عالم. لان العالم فعلا هو الذي يعمل. هو الذي يخشى الله هو الذي يظهر عليه ثمرة العلم
لذلك ربنا وصف اللي بيعمل سيئات انه جاهل. حتى لو كان عالم قال انه من عمل منكم سوءا بجهالة ثم تاب من بعدي واصلح فانه غفور رحيم. فهل عمل منكم سوءا بايه
بجهالة والجهالة هنا جهالة ان السوق ده سوء؟ لأ. ليه؟ لان هو لو قال ان اللي بيعمله ده سوق كان يعزر بالايه؟ بالجهل لكن هو عمل وهو عارف ان هو سوق. امال ايه الجهل هنا؟ الجهل عن الله. الجهل بالله. الجهل بقدر الله. الجهل بما سيلقى بسبب هزا السوء
فلو عالم بيعمل منكرات ما يسمى جاهل. حتى لو عنده علم ولا يسمى عالم عالم حتى يعمل بما يعلم. ودي مهمة جدا فالانسان ازا لم يعمل بما يعلم فانه سيحرم بركة العلم. بركة العلم. لذلك الخطيب البغدادي رحمه الله
بيقول كلمة جميلة قوي بيقول اني موصيك يا طالب العلم باخلاص النية في طلبه واجهاد النفس على العمل بموجبه. فان العلم شجرة والعلم ثمرة وليس يعد عالما من لم يكن بعلمه عاملا
وقيل العلم والد والعمل مولود والعلم مع العمل والرواية مع الدراية. فلا تأنس بالعمل وتستوحش بالعلم ولا تأنس بالعلم وانت مقصر في العمل. ولكن اجمع بينهما. وان قل نصيبك منهما. يعني لو لو العمل هييجي على العلم لأ خليه يجي على العلم
واعمل توازن بين العلم وبين العمل. يعني ما تجيش تقعد بالليل تزاكر في كتاب بعد كده ما تصليش ولا حاجة من الليل وتنام. ويدوبك تصحى الفجر. وفي قيام ليل. ما تجيش على
ورد القرآن المهم ان انت تقرا الكتاب دوت مش مهم الاوراد. ما تجيش على الصيام عشان خاطر العلم اعمل توازن. حتى لو جه شوية على العلم التوازن عليك من انك انت تغلب جانب
على جانب بتخلف جانب اعلى جانب. يبقى ديت قضية الايه؟ ضرورة ان يعمل طالب العلم بما يعلم من القضايا المهمة ان طالب العلم يهتم بقضية الحفز. ان هو يحفز يحفز
ما ينفعش انك انت تطلب علم ومش هتحفز بل في اسوأ من كده. في طالب علم مش بيكتب حتى في اسوأ من كده بقى في طالب علم ما جابش الكتاب اصلا
ما هوش الم ما عهوش اي حاجة يحضر كده برنس كده باشا كده في الدرس الو انت باشا رجل على رجل سند على الحيطة مديها مخدة انا مش قصدي حد هنا ده اصل ده مش درس علمي يعني
الشيخ بقى يقعد يحرق في دمه ويطلع الكتب ويطلع الورق ويطلع المؤلفات والمصنفات وده باشا كده خلص الدرس سلام عليكم وخد شبشبه ومشي بس هو ده ايه؟ دي علاقته بالعلم. لا كتاب ولا ورقة ولا قلم ولا سجل ولا شيخنا انا فهمت ما فهمتش. طب الدرس ده هينزل ايه؟ ولا له دعوة بالدنيا
هو قاعد طول حياته على الوضع ده يحضر باشا يمشي باشا ما لوش دعوة باي حاجة. تروح له البيت تلاقي ايه كتابة نضيفة اوي والكتب اللي هي رياض الصالحين بيلمع
منهاج المسلم بيلمع اه قرآن اكيد موجود يعني. اللي هي الكتب اللي هي الاساسية اللي هو يمكن وارسها من باباه اصلا. ما فكرش يشتري كتاب. ده انسان ده اصلا ده مش مش تبعنا. يعني ده هياخد بركة. بركة المجالس هم القوم لا يشقى بهم ايه؟ جالس يقوم ربنا هيكرمه يعني. بس ده مش هيبقى حاجة خالص
في واحد بيجيب الكتاب بس ما بيجبش قلم يحضر كده معك كتاب في البيت. حالته صعبة برضه. وفيه واحد بيجيب القلم ومش بيدون بيكسل يكتب ورا الشيخ يعني كل فين وفينك شيخ قال كلمة كده ممكن يعمل حتة كده يعني. كسل. ما عهوش ورقة يكتب فيها. يقول لك اصل الكتاب ما فيهوش مكان اكتب. طب ما اجيب كراسة
ما اصل انا خطي انا يعني يعني اللي هو مش عايز يكتبه خلاص. تلاقي ممكن درس خلص تبص في في الكتاب بتاعه تلاقيه كلمتين مسلا. يا ابني انا قلت يعني تلات عشرين صفحة
هو حلوين كده عشان انا فهمت. عارف انت اللي بيجيب مقبول في الكلية ده هو اللي بيكتب كده ده. التاني بيحرت. وفي طالب بيكتب بس ويصيف في البيت ويوم ما يعوز المعلومة وعارف هيجيبها منين. بس عمره ما فكر يزاكر ولا يحفز ولا يحفز. ده برضو مش هيبقى حاجة. لازم الحفز يا اخوانا. لازم الحفز. تقول لي حفز. حفز ايه
العملية صعبة جدا. لأ ما هو احنا بنقول احفظ على بقدر يا اخواننا بقدر. يعني بقدر الوقت اللي عندك احفز. بمعنى ايه؟ حسب قدرتك انت. بص احنا هنأذن في حاجتين لازم نحفظها. هنحفظ القرآن ده شيء اساسي. وبعد كده تحفظ الاحاديث
وبعد كده تحفز المسائل الفقهية تبتدي بقى تتدرج في الحفظ. على قدر ما عندك من الوقت احفز تعالى نتخيل كده لو طالب علم حفظ كل يوم نصف وجه من القرآن. بس
حديسين كل يوم بس سنة يكون حفظ قد ايه؟ هيكون حفظ مية وخمسين صفحة من القرآن يعني ربع القرآن وحفظ ستميت حديث. ستميت حديث. طب في خلال اربع سنين ختم القرآن
محافز الفين وربعميت حديس. يعني اكتر من رياض الصالحين يعني البخاري بدون الزيادات او بدون الاعادة الفين وربعميت حديس كتير جدا ده بيحفز حديسين بس في اليوم وقعد ما مسك نفسه كده اربع سنين
تخيل الاربع سنين اللي انت هتختم فيهم دول. طب لو حفظ وجه من القرآن مع اربع احاديث يبقى نص الكلام دوت في سنتين بس هيوصل الفين واربعين حديس ويختم القرآن
طب لأ ده انا هحفز عشان نعمل توازن برضو خليها نص صفحة وحديثين وبقرا عشر صفحات من كتاب ما اي كتاب حسب التدرج في العلم اللي احنا هنتكلم فيه. كتاب معين
عشر صفحات بس في اليوم بس هيعرف السند ايه ؟ تلات تلاف صفحة يعني عشر كتب من الحجم الكبير في الاربع سنين هيقرا قد ايه؟ هيقرا اربعين كتاب من الحجم الكبير
يعني لو قلنا مسلا ان فروع العلم مسلا تمانية يبقى هو مسلا قرأ في كل فرع ست كتب تمام او خمس كتب. رقم كبير جدا. كل فرع في العلم اقرا فيه خمس كتب كبيرة
مع حفظ القرآن كله. حفظ الفين وربعميت حديث. طيب اللي انا بقوله ده يستهلك وقت قد ايه في اليوم؟ نص صفحة مع حديسين مع عشر صفحات ساعة ساعة تحفظ نص صفحة في تلت ساعة هتحفز حديسين في عشر دقايق هتقرا عشر صفحات في ساعة الا تلت خلاص
يعني لو انت عندك ساعة واحدة تطلب فيها العلم في اليوم ساعة واحدة ممكن في اربع سنين تختم القرآن تحفظ الفين وربعمية حديث تقرا اربعين كتاب كبير لو عندك ساعة واحدة في اليوم بس تطلب العلم
كلنا حاسين باحراج دلوقتي صح؟ مين ما عندوش ساعة يطلب العلم يا اخوانا؟ تقول لي انا مشغول. يقول لك لا مش مشغول. تقول لي انا بروح الكلية باجي ايوة تروح الكلية بتيجي من الكلية
تروح الكلية دي في ساعة بترجع من الكلية في ساعة. مش كده ولا ايه؟ المواصلات دي ممكن تعمل فيها قد ايه ممكن تخلص فيه اللي انا بقوله دوت. بلاش حفز القرآن عشان انا ما بحبش حفز القرآن في المواصلات
خلي القراية في المواصلات رايح هتقرا ساعة تراجع ممكن تقرا ساعة ممكن تعمل قد ايه في الساعتين بتوع المواصلات دولا حاجة كبيرة جدا ممكن تعمل قد ايه في مشيك على رجليك في الشوارع؟ يعني في اوقات بينية اسناء اليوم ممكن لو حسبتها تطلع تلات اربع ساعات
في ناس كتير يا اخواننا طلبوا العلم في الوقت ده بس يعني ما تلاقيش قاعد في البيت طلب العلم. يقول لك انا ما كانش عندي وقت غير المواصلات. كنت اقرا وانا رايح واقرا وانا راجع. واقرا على السلم واقرا في الشارع. وممكن دلوقتي تلاقيه عالم
هو يقول لك طلب العلم بتاعي كان كله في الحتة دي ما عنديش وقت في البيت اصلا اقعد ازاكر ولا اقرا ساعة واحدة ممكن تعمل كده لا تخيل لو احنا خلينا ايه
ساعة كمان ساعة كمان هتسمع فيها درس يعني ساعة قلنا نص صفحة قرآن حديسين قريت عشر صفحات في كتاب ما وقلنا ممكن في سنة في اربع سنين ممكن تعمل ايه؟ خلينا
ساعة كمان هتسمع درس تخيل لو سمعت درس واحد لمدة ساعة في اليوم ممكن تسمع قد ايه الدروس في سنة واحدة؟ هتسمع تلتمية خمسة وستين ساعة من الدروس كان في اخ طيب من المشايخ الكرام اللي هو الشيخ احمد يحيى الشيخ. كان كاتب قبل كده تصور لو واحد سمع ساعة بس في اليوم
درس علم ممكن يخلص قد ايه فكتب آآ هو في شروحات على النت الكتب ومعروف آآ قد ايه آآ الساعات الصوتية بتاعتها هيقول لك الكتاب ده خلص في عشرين ساعة. الكتاب ده يخلص في ايه؟ في عشر ساعات. فكتب الكتب بعدد الساعات وجمع الوقت ده
ده تلتمية وستين ساعة اسمع بقى كمية الكتب لو سمحت ساعة واحدة اول حاجة هتسمع شرح العقيدة الوسطية الدكتور عبدالكريم خضير خمسة وتلاتين ساعة شرح الوسطية للدكتور يوسف الغفيص خمستاشر ساعة. شرح لمعة الاعتقاد للدكتور يوسف الغفيز تسع ساعات. شرح العقيدة الطحاوية للدكتور يوسف الغفيظ سبعتاشر سنة
دي العقيدة بس. لو هتبدأ في الفقه الحنبلي هتسمع شرح اخسر المختصرات للدكتور محمد باجابر خمسة وتلاتين ساعة. دليل الطالب للدكتور دكتور محمد باجابر في تمانين ساعة. شرح كتاب المواريس للشيخ احمد حطيبة تلاتة واربعين ساعة. كده الفقه. اصول الفقه هتسمع الشرح رسالة السعدي في اصول الفقه
الدكتور عبدالله الفوزان في تسع ساعات. شرح الورقات في اصول الفقه للدكتور عبدالكريم الخضير في خمسة وعشرين ساعة. شرح قواعد الاصول ومعاقد الفصول في اصول الفقه لابن عثيمين في عشرين ساعة. شرح كتاب القواعد الفقهية للامام السعدي. للدكتور عبدالكريم الخضير في ست ساعات. ادي اصول الفقه. مصطلح الحديث
طرح البيقونية للدكتور عبدالكريم الخضير خمس ساعات. شرح نخبة الفكر للدكتور عبدالكيم الخضير حداشر ساعة. اصول التفسير شرح منزومة الزمزمي في علوم القرآن دكتور عبدالكريم الخضير عشر ساعات. شرح مقدمة ابن تيمية في اصول التفسير للدكتور خالد السبت عشر ساعات. شرح كتاب نزرات في كتب التفسير للدكتور خالد السبت
خمس ساعات. اللغة هتسمع المجالس النحوية للدكتور عبده الراجحي في اتناشر ساعة. المجالس الصرفية للدكتور عبده الراجحي في خمس ساعات شرح الاجرومية للدكتور عبدالله كريم الخضير في اتناشر ساعة. دول حوالي تلتمية اربعة وستين ساعة
ايه رأيك؟ تسمع كل الكتب دي في سنة واحدة بس. سنة واحدة. بس بتسمع ساعة في اليوم غير الساعة اللي قلنا عليها خليناها ساعتين. تخيل في ساعتين سمعت كل الكتب دي
حفزت القرآن كله اه طبعا في سنة يبقى ربع القرآن وستمية حديث وتلات الاف صفحة في في الكتب. لو اربع سنين يبقى انت قد المنهج ده اربع مرات اربع مرات قد المنهج اللي انا قلته دوت
وختمت القرآن وحفزت الفين وربعمية حديس وقريت اربعين كتاب. غير الكتب اللي انت بتسمعها. قريت اربعين كتاب تانيين مين مين ما يقدرش يطلب العلم سهل مش كده؟ لو عندك نص ساعة هيحصل فيها انجاز برضو
زي اللي انا قلته ده اقسمه على اتنين وخلاص ما ينفعش تقول لي انا ما ينفعش. انا ما عنديش وقت انا انا انا الموضوع اسهل من كده يا اخوانا بكتير
وعليك ان تزاكر. تقرا كتير اللي انت سمعته. تحاول تحفز على قد ما تقدر. وزي ما قلنا وقت الحفظ ده مش لازم اللي هو الحديسين والنص صفحة بعد كده بقى تحفظ
كده الكتاب تحفز مسألة تحفز دليلها تحفز حكمها. والحفز بالتمرين يا اخوانا. يعني لو انت النهاردة مش بتحفظ جامد بكرة هتحفز جامد الحفظ ده عامل زي زي اللي بيروح جيم كده. اول ما يوم يروح بيشيل اوزان قليلة ويتعب اوي
مع الفترة مع المواظبة بيشيل اوزان تقيلة وما بيتعبش كزلك الحفز كده طول ما انت مستمر تزيد تقطع تتنبل تاني زي كده اي طالب انت في السانوية او في الكلية او في كده تلاقي نفسك اول اول ترم كده
نفسك مش عارف تكتب حتى. ايه ده وفي واد تقيل الالم تقيل ليه كده! ومش عارف تحفز تحس ان انت قاعد مدة لغاية ما دماغك فكت تاني لان انت قعدت الصفر
كله لا بتحفظ ولا بتقرا ولا حاجة ولا بتكتب. فتنحت في كل الايه الادوات ديت. فكذلك تيجي بقى لاخر السنة تلاقي نفسك ايه ما شاء الله حفزت المنهج كله. فطالب العلم لما ما بيقطعش بيبني بيبني. فتلاقي الملكة بتزيد. فلو كنت النهاردة طبعا الاربع سنين اللي انا بقولهم لك دول مش
وكده على فكرة ليه؟ لان انا لو كنت باحفظ النص صفحة دي في تلت ساعة بعد السنة التلت ساعة دي احفز فيها قد ايه صفحة وبعد كده التلت ساعة دي احفظ فيها صفحة ونص
نفس التلت ساعة انا خلي بالك انا محافظ على الساعة. والعشر دقايق اللي كنت بحافظ فيها حديسين حفز فيها اربعة والساعة الا تلت اللي كنت بقرأ فيها عشر صفحات هقرا عشرين
ما انا بقيت ايه عندي خبرة هو انا هبقى اول مرة اقرا زيي بعد سنة عندي خبرة بعد كده وبعد كده لما الكتب تتكرر عليك هتلاقي فيه كتير بيتعاد. هتلاقي نفسك بتقلب بعد كده بقى. بتقرا الجديد بس
ممكن تعرف في الساعة الا تلتين صفحة انا لسه محافظ على الساعة. بس اسبت بس كمل. هتفرق معك كتير فالحفز بيزيد مع الوقت. وقفت هتنح تاني. استمريت حفظك يكمل. هتلاقي الساعة دي هي نفسها بتزيد. لزلك تجد مسلا
دلوقتي اي حد بيحفز قرآن مسلا ييجي يسألك شيخ انت او يسأل مسلا واحد بيراجع بس يقول له انت بتراجع ازاي جزئين وتلاتة في اليوم؟ ده انا بالعافية براجع ربعين
بالعافية بحفظ نص صفحة. هو اللي عارف الوقت اللي انت بتراجع فيه ربعمية وتعرف نص الصفحة؟ اه انا براجع فيه جزئين. ازاي؟ ما تسألش دلوقتي ساعتها هتعمل كده وهتعرف ازاي ؟ مش معجزة. وفيه زي بيراجع الوقت اللي انا بتراجع فيه جزء او جزئين هو بيراجع خمسة
ازاي؟ ما تسألش عن مرحلة انت ما جربتهاش. ولا وصلت لها لما توصل لها هتعرف. هتعرف ان ده سهل. ان اللي كان بيتجاب في تلت ساعة بيتجاب ضعفه في التلت ساعة بيتجاب اربع اضعافه في التلت ساعة. غير البركة اللي من عند ربنا
غير لو ربنا قبلك انت عديت. فيه معايير تانية كتير خلينا عشان يرحمك الله ما نطولش عليكم اخر نصيحة وبعد كده هنقول المنهج الذنوب من اكبر الحوائل لطلبك العلم. طالب علم
عنده معاصي وذنوب في العادة لن يصل الى شيء. حفزه هيضعف فهمه هيضعف. ربنا لن يبارك لو لا في وقت ولا في علم. معلوم الايه البيت الجميل اللي قاله الشافعي رحمه الله. لما ذهب الى الامام وكيع. الامام وكيع كان شيخه
فذهب له يشتكي سوء الحفظ. وهو عارف من اين اوتي الشافعي؟ قال انه رأى كعب امرأة في الطريق. كان ماشي كده شاف كعب واحدة في الطريق فحس ان حفزه بقى ايه اتدهور خالص يعني. اومال احنا نعمل ايه؟ المفروض نتشل بقى في مكانا اللي هو حفزه ايه عشان شاف كعب واحدة يعني
فانشد بقى الشافعي بيقول يعني شكوت الى وكيع سوء حفزي. فارشدني الى ترك المعاصي واخبرني ان العلم نور. ونور الله لا يؤتى لعاصي شوف الكلام القيم. هل اشتكوت اليك يا استاز حفظي؟ فعدت لي جدول. وعمل لي ايه بتاع وقال لي بص احفز بعد الفجر وكيعة. فاهم الدنيا جاية منين؟ ما هو الشافعي امكانياتك واحدة
ده ايه اللي حصل؟ اكيد في زنب مرشدا الى ترك المعاصي اخبرني ان العلم نور ونور الله لا يؤتى لا يؤتى لعاصي اخيرا هقول لكم منهج لطلب العلم. المنهج ده مقترح. ممكن يبقى فيه منهج تاني كويس برضو ما فيش مانع ده شيء
مش هو نهاية العالم ولا هو ده الحاجة الوحيدة اللي لو اي خلافات حصلت معها تبقى مشكلة لا هو منهج مقترح طلب العلم هحاول ان انا اركز فقط على المستوى الاول والتاني بس
لان اللي عدى المستوى الاول والتاني هو لوحده هيبقى عارف هيعمل ايه بعد كده. لكن هي اشارات الى الكتب المهمة في كل فرع من فروع العلم. ممكن انا هقول بسرعة ممكن ما تلحقش تكتب معي. لو ما لحقتش تكتم معي. فالمادة دي هتنزل يعني على النت. ممكن تسمع اخر عشر دقايق من الايه؟ من الدرس. هتكتب بقى على مهلك الايه؟ الكتب
ديت انا اخترت كتب تعمدت ان هي تكون كتب متوفرة سواء اه في المكتبات او على الاقل موجودة على النت بي دي افات والشروحات سهلة ومشهورة والناس كلها كلها عارفاها ولو انسان سأل في الشرح ده بعد كده هيجد اغلب طلبة العلم بيطوف حوالين الكتب دي فهو كتب سهلة وميسرة. لو جينا للعقيدة اتكلمنا عن المستوى
الاول يبقى كتاب ثلاثة الاصول وانا دايما حاول دايما احاول اقول الشرح معه. ثلاثة الاصول بشرح الشيخ ابن عثيمين رحمه الله. وده موجود على النت. كتاب اصول ايمان اصول الايمان يعني هو احنا بنشرحه انتم عارفين فانا يعني لو انسان سمع الشرح اللي انا شرحته فهو شرح بازن الله تعالى مناسب للمستوى الاول وشرح جيد
هو موجود على اليوتيوب آآ نعم. وكتاب متين سؤال وجواب في العقيدة. ده المستوى الاول. المستوى التاني هيبتدي يدرس كتاب بالتوحيد للشيخ محمد بن عبدالوهاب كتاب التوحيد في شرح صوتي له جميل لشيخ اسمه خالد المصلح. شرح صوتي للشيخ خالد المصلح. وبعد كده يقرأ كتاب فتح المجيد
شرح كتاب التوحيد وهو مهم جدا في المرحلة التانية. لو قلنا المرحلة التالتة في عجالة هيسمع شرح الواسطية لشيخ الاسلام ابن تيمية لابن عثيمين وبعد كده هيقرأ الفتوى الحموية والرسالة التدمرية لشيخ الاسلام ابن تيمية
سهل جدا هيعرف الشروح المناسبة لمستواه. بالنسبة للفقه في المستوى الاول الفقه له طريقين يعني لو هو مسلا عايز يرفع الجهل عن نفسه ويعرف الاحكام ويدرس دراسة عامة للفقه في دراسة للعامة وفيه دراسة مزهبية ان هو ياخد مزهب
ويدرسوا يعني المذهب الشافعي المذهب الحنبلي لو هو عايز مجرد ان هو يدرس الفقه مجموعة من الاحكام ويعرف بس ايه ما يصلح دينه يعني يبقى رفع الجهل عن نفسه في قضية الايه؟ الفقه ممكن يدرس كتاب الفقه الميسر
للدكتور اه او شرح الدكتور محمد اسماعيل المقدم. بعد كده ممكن يقرأ كتاب فقه السنة وممكن بعد كده لو عايز يمشي في نفس المسار ده ويبقى متقدم في المسار دوت يسمع شرح كتاب منار السبيل للدكتور احمد حطيبة. لأ انا عايز امشي اخد
مزهب هاخد مزهب الشافعي مسلا. لو هياخد المزهب الشافعي يبقى المستوى الاول. هيسمع شرح متن ابي شجاع للشيخ خلف المطلق. وبعد كده يشرح متن عمدة السالك. برضو للشيخ خلف المطلق. لو هو عايز
شايفين المسار الحنبلي هيسمع شرح كتاب متن اخسر المختصرات الدكتور علي با جابر. محمد با جابر. وبعد كده يسمع شرح منار السبيل. او شرح كتاب دليل الطالب الدكتور محمد با جابر. لو هيبدأ في التفسير يبقى ينصح الاول يقرأ التفسير الميسر اللي هو الهامش دوت. هامش المصحف تفسير ميسر
بعد ما يخلصوا يقرأ الساعة دي تفسير الساعة دي. او تفسير ايسر التفاسير للدكتور ابو بكر الجزائري. وبعد كده يقرأ مختصر لابن كثير وينصح بكتاب مصباح المنير اختصار ابن كسير وبعد كده يقرأ ابن كسير نفسه
ويقرأ فتح القدير للشوكاني. ويقرأ اضواء البيان للشنقيطي رحمه الله. ومع التفسير يقرأ كتاب في اسباب النزول وفي كتاب جميل في صحيح اسباب النزول اسمه الصحيح المسند من اسباب النزول للعلامة مقبل بن هادي مقبل ابن هادي. بعد كده في الحديث
هيقرأ الاربعين النووية بشرح ابن عثيمين ويقرأ رياض الصالحين بشرح ابن عثيمين ويقرأ عمدة الاحكام وبعد كده ينتقل الى شرح الى صحيح مسلم يقرأه وبعد كده الشرح صحيح مسلم الامام
وبعد كده يكمل في كتب السنة الستة المعروفة. لو هيبدأ في علوم القرآن هيبدأ بكتاب رسالة اصول التفسير. رسالة اصول التفسير للشيخ ابن عثيمين بشرح ابن عثيمين. بعد كده يقرأ كتاب اسمه المحرر في علوم القرآن
الدكتور مساعد الطيار. المستوى التاني هيقرأ كتاب اسمه فصول في اصول التفسير للدكتور مساعد التيار. وبعد كده يقرأ مقدمة اصول التفسير لابن تيمية بشرح مساعد الطيار. دكتور مساعد الطيار يعني لازم الانسان يشوف كل ما كتبه في علوم القرآن لانه رائع جدا
في علوم القرآن فيقرأ في زي ما قلنا في النهاية مقدمة اصول التفسير اللي هي بتاعة ابن تيمية بس بشرح مساعد الطيار. لو يقرأ في السيرة يقرأ الاول كتاب روضة
الانوار وبعد كده يقرأ الرحيق المختوم. وبعد كده يقرأ تهذيب سيرة ابن هشام. تهذيب سيرة ابن هشام لعبدالسلام هارون. وبعد كده يقرأ شرح الشمائل المحمدية للبدر. لو قدرت اصول الفقه فيبدأ الاول بشرح الورقات. كتاب اسمه الورقات. يسمع شرح لي
وبعد كده يقرأ كتاب الوجيز في اصول التشريع لمحمد حسن هيتو. لو مصطلح الحديث يبقى يبدأ البيقونية هو الكتاب اسمه كده. البيقونية ويقرأ شرح الشيخ ابن عثيمين. وبعد كده يقرأ نزهة النظر شرح نخبة الفكر. لو
يقرأ في الاداب يقرأ كتاب اسمه مخطأ جوامع الاداب للامام القاسمي. وده هيلاقيه بي دي اف على النت. جوامع الاداب للامام القاسمي. ويقرأ مختصر منهاج القاصدين لابن قدامى المقدسي. لو بقى هينشغل بالنحو هيسمع شرح الاجرومية للشيخ
ابن عثيمين وبعد كده يخش في كتاب قطر الندى. قطر الندى يسمع له احد الشروحات له هينتفع بازن الله سبحانه وتعالى فده يعني منهج مقترح للي عايز يطلب المستوى الاول مع المستوى التاني وبعد كده ربنا يفتح عليه ويعرف بعد كده مدارج الطلب في آآ العلم بعد زلك ويعني ده كده حاولنا
ان احنا آآ نلم ببعض النصايح مع منهج ميسر لطلب العلم نسأل الله سبحانه وتعالى ان ينفعنا بهزا الدرس وان يعلمنا ما ينفعنا اللهم انا نسألك علما نافعة ورزقا طيبا وعملا متقبلا. اللهم انا نعوز بك من علم لا ينفع من قلب لا يخشع ومن دعاء لا يرفع ومن ومن نفس لا تشبع
اللهم انا نعوذ بك من هؤلاء الاربع. سبحانك اللهم ربنا وبحمدك اشهد ان لا اله الا انت استغفرك واتوب اليك